Indhold

# Generelt

Specificerer de generelle indstillinger i LibreOffice.

For at tilgå denne kommando...

VælgLibreOffice ▸ IndstillingerFunktioner ▸ Indstillinger ▸ LibreOffice ▸ Generelt.

## Hjælp

Angiver, hvordan den installerede hjælp fungerer.

### Udvidede tips

Viser en kort hjælpetekst, når du hviler markøren på et ikon, en menukommando eller et kontrolelement i en dialog.

### Giv advarsel, hvis lokal hjælp ikke er installeret.

Hvis offline-hjælpen ikke er installeret, men du her forbundet til internettet, vises en dialog som giver dig muligheden Læs hjælp online. Klik på OK for at åbne din standardbrowser med online LibreOffice-hjælpesider.

Dialogen indeholder også et link til den indbyggede hjælpeside, som giver instruktioner om installation af den indbyggede hjælp.

### Vis "Dagens tip" ved opstart.

Viser et lille vindue med et tilfældigt tip om at brug LibreOffice. Dette vindue vises, når du åbner dagens første dokument.

## Dialoger

### Brug LibreOffice åbn/gem-dialoger

Markér denne indstilling for at at bruge de Åbn- og Gem-dialoger, som følger med LibreOffice. Fjern markering for at bruge standarddialogerne Åbn og Gem fra computerens operativsystem.

### Brug LibreOffice farvedialogen

Markér denne indstilling for at at bruge den Farvevælger-dialog, som følger med LibreOffice. Fjern markering for at bruge standarddialogen Farvevælger fra computerens operativsystem.

## Dokumentstatus

### Udskrivning sætter status for "dokument ændret"

Angiver om dokumentet regnes som ændret, fordi det er blevet udskrevet. Når denne indstilling er markeret, vil du blive spurgt om ændringerne skal gemmes, næste gang du lukker dokumentet efter at have udskrevet det. Udskriftstidspunktet vil så blive indsat som ændringstidspunkt i dokumentegenskaberne.

## Tocifrede årstal

Angiver hvilket årsinterval, som systemet oversætter tocifrede årstal til.

I LibreOffice er årstal angivet med fire cifre, sådan at forskellen mellem 1/1/99 og 1/1/01 er to år (fra 1999-01-01 til 2001-01-01). Indstillingen Tocifrede årstal lader brugere definere, for hvilke tocifrede årstal at datoerne regnes efter år 2000. Som illustration, hvis du specificerer en dato 1930 eller senere, vil indtastningen "1/1/20" blive fortolket som 2020-01-01 i stedet for 1920-01-01.

## Hjælp med at gøre LibreOffice bedre

### Opfordring til at sende nedbrudsrapport til The Document Foundation

Spørg om du vil sende en nedbrudsrapport for at hjælpe udviklerne med at forbedre softwarens pålidelighed. Når LibreOffice har nedbrud, kan du vælge at sende en rapport indeholdende anonym debugging-information, for at hjælpe med at spore og til sidst rette årsagen.

## LibreOffice Hurtigstart

### Hent LibreOffice under systemets opstart

Hvis aktiveret, hentes LibreOffice ind i hukommelsen, når systemet initieres, eller når LibreOffice genstartes. Når den er indlæst, reduceres tiden, det tager at åbne LibreOffice. Der tilføjes også et ikon til systembakken. Højreklik på ikonet for at vise en menu til åbning af nye eller eksisterende dokumenter og lukke Hurtigstart.

## LibreOffice filassociationer

### Windows Standard-apps

Kald Windows administration af fil-associeringer. Denne knap opfører sig i overensstemmelse med Microsofts administrationspolitik for filassocieringer, som er at åbne "Standardapps" i Windows 7, 8 og 8.1 og at vise en besked til brugeren om, hvordan applet-en åbnes manuelt i Windows 10.

Støt os venligst!