Indhold

# Oprettelse af nye typografier ud fra markeringer

## For at oprette en ny typografi på baggrund af et manuelt formateret afsnit

1. Vælg Vis ▸ Typografier for at åbne panelområdet Typografier i sidepanelet.

2. Klik på det ikon øverst i panelområdet Typografier, som passer til kategorien for den nye typografi.

3. Klik på det sted i dokumentet, som du vil kopiere typografien fra, for eksempel på et afsnit, som du har anvendt manuel formatering.

4. Klik på ikonmenuen Typografi-handlinger i det øverste, højre hjørne af panelområdet Typografier og vælg Ny typografi fra markeringen på undermenuen.

5. Giv den nye typografi et navn i dialogfeltet Ny typografi fra markering.

6. Klik på OK.

ikonmenuen Typografihandlinger

## For at oprette en ny typografi ved hjælp af træk og slip

1. Vælg Vis ▸ Typografier for at åbne panelområdet Typografier i sidepanelet.

2. Klik på det ikon øverst i panelområdet Typografier, som passer til kategorien for den nye typografi.

3. Ved afsnits-, tegn- og listetypografier markerer du mindst ét tegn i den typografi, du vil kopiere, og trækker derefter markeringen til panelområdet Typografier og slipper. Ved ramme-typografier vælger du rammen og holder museknappen nede, indtil museikonet ændres, og derefter trækker den til panelområdet Typografier og slipper.

   Alternativt kan du trække-og-slippe markeringen hen til det respektive ikon øverst i Typografier-panelområdet. Du behøver ikke at åbne typografi-kategorien på forhånd.

4. Giv den nye typografi et navn i dialogfeltet Ny typografi fra markering.

Ved side- og tabel-typografier skal du bruge menuen Typografi-handlinger øverst til højre på panelområdet Typografi. Træk-og-slip-metoden er ikke mulig med disse typografier.

Relaterede emner

(Sidepanelet) Typografier

Typografier ▸ Ny typografi fra markering

Opdatering af typografier fra markeringer

Anvendelse af typografier i fyldformattilstand

Støt os venligst!