Indhold

# Register (indholdsfortegnelse)

De følgende indstillinger er tilgængelige, når du vælger Indholdsfortegnelse som indekstype.

For at tilgå denne kommando...

Vælg Indsæt ▸ Indholdsfortegnelse og register ▸ Indholdsfortegnelse, stikordsregister eller litteraturliste ▸ (fanebladet) Type (når Indholdsfortegnelse er den valgte type)

## Type og titel

Angiv typen og titlen på indekset.

### Titel

Indtast en titel på det valgte indeks.

### Type

Vælg den type register, du vil indsætte eller redigere. De tilgængelige indstillinger på dette fanebladet afhænger af den registertype, du markerer. Hvis musemarkøren svæver over et register, når du vælger Indsæt ▸ Indholdsfortegnelse og register ▸ Indholdsfortegnelse, register eller litteraturliste, kan du redigere dette register.

### Beskyttet mod manuelle ændringer

Forhindrer at indholdet af registeret bliver ændret. Manuelle ændringer, som du laver i et register, går tabt når registeret bliver opdateret. Hvis du vil have markøren til at rulle gennem et beskyttet område, skal du vælge LibreOffice ▸ IndstillingerFunktioner ▸ Indstillinger ▸ LibreOffice Writer ▸ Formateringshjælp og så vælge afkrydsningsfeltet Aktivér markør i afsnittet Markør i beskyttede områder.

## Opret Stikordsfortegnelse eller Indholdsfortegnelse

### Til

Vælg at oprette registeret enten for dokumentet eller for det aktuelle kapitel.

### Inkludér op til niveau

Specificér det maksimale dispositionsniveau for et afsnit, angivet i Opret fra, som skal inkluderes i registeret.

## Opret ud fra

Brug dette område til at angive hvilke informationer, der skal inkluderes i et indeks.

### Overskrifter

Opretter registeret med brug af overskriftsniveauer. Ethvert afsnit med et overskriftsniveau mindre end eller lig med overskriftsniveauet specificeret i Inkludér op til niveau bliver inkluderet i registeret.

Afsnit formateret med en af de forhåndsdefinerede afsnitstypografier ("Overskrift 1–10") har et dispositionsniveau, som svarer til tallet i afsnitstypografien. Du kan også tildele dispositionsniveauer til afsnit på fanebladet Disposition og liste i dialogen Formatér ▸ Afsnit.

LibreOffice opretter indholdsfortegnelsens elementer ud fra afsnitstypografiens dispositionsniveau og afsnittets indhold. Hvis afsnittet er tomt, bliver det ikke medtaget i indholdsfortegnelsen. Hvis du vil tvinge et tomt afsnit til at blive opført i indholdsfortegnelsen, kan du manuelt tilføje et mellemrum eller et hårdt mellemrum til afsnittet. Mellemrum tilføjet i tekstfeltet Efter i fanebladet Nummerering i dialogen Overskriftsnummerering vil ikke fungere til dette formål, da de er del af afsnittets nummerering, ikke afsnittets indhold.

### Yderligere typografier

Inkluderer afsnit med afsnitstypografierne specificeret som indekselementer i dialogen Tildel typografier. For at vælge afsnitstypografier, klik på knappen Tildel typografier til højre for denne indstilling. Tildelte afsnitstypografier skal have et dispositionsniveau mindre end eller lig med værdien specificeret i Inkludér op til niveau for at blive inkluderet i registeret.

Brug "Yderligere typografier" for at inkludere afsnit i indholdsfortegnelsen med afsnitstypografierne "Figuroversigt overskrift" eller "Litteraturliste overskrift", så vel som andre relevante afsnitstypografier.

### Tildel typografier

Åbner dialogen Tildel typografier, hvor du kan vælge afsnitstypografier, der skal inkluderes i registret. Vælg ønsket registerniveau for, hvor en typografi skal anvendes for registeret.

### Registerelementer

Vælg denne indstilling for at inkludere registerelementer indsat i dokumentet med Indsæt ▸ Indholdsfortegnelse og register ▸ Registerelement i det oprettede register.

Relaterede emner

Register (brugerdefineret)

Støt os venligst!